पुरानी अनाज मंडी में आर्य समाज का तीन दिवसीय वार्षिकोत्सव शुरू
सफीदों | पुरानीअनाज मंडी में शुक्रवार को आर्य समाज सफीदों का तीन दिवसीय वार्षिकोत्सव कार्यक्रम का आयाेजन हुआ। आर्य गुरुकुल गाजीपुर (उत्तर प्रदेश) से आए आचार्य अविनाश धर्माचार्य पंडित नरेंद्र देव शास्त्री ने यज्ञ करवाया। यज्ञ में नगर के गण्यमान्य लोगों ने आहुतियां डालीं। प्रारंभ सत्र में प्रसिद्ध भजनोपदेशिका अंजली आर्या ने जीवन में ईश्वर के महत्व पर प्रकाश डाला। कार्यक्रम में मुख्य वक्ता कन्या गुरुकुल पिल्लूखेड़ा के स्वामी धर्मदेव ने कहा कि विदेशों में लोग समय को बहुत महत्व देते हैं। वहां के लोग हर कार्य को समयानुसार करते हैं, लेकिन भारत में अकसर ऐसा नहीं पाया जाता है। यहां के लोग समय की कद्र नहीं करते हैं। आज करेंगे, कल करेंगे या परसों करेंगे इसी फेर में उलझे रहते है और उनके कार्य विलंब मेें ही पूरे हो पाते है, जिससे कार्य का उद्देश्य ही समाप्त हो जाता है।
hin_Deva hin_Deva